ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఐఐటిఎఫ్ లోని ఖాదీ పెవిలియన్ ను సందర్శించిన కేంద్ర మంత్రి మీనాక్షి లేఖి
న్యూఢిల్లీలోని ప్రగతి మైదాన్ లో జరుగుతున్న ఇండియా ఇంటర్నేషనల్ ట్రేడ్ ఫెయిర్ 2021లో జరిగిన "ఖాదీ ఇండియా పెవిలియన్"ను విదేశీ వ్యవహారాలు, సాంస్కృతిక శాఖ సహాయ మంత్రి శ్రీమతి మీనాక్షి లేఖి lసందర్శించారు. శ్రీమతి లేఖి ఒక సాంప్రదాయ చార్ఖాకు వెళ్లి ట్రేడ్ ఫెయిర్ లో పష్మినా ఉన్నిని తిప్పారు.
ఎలక్ట్రిక్ పాటర్ వీల్ పై మట్టి కుండల ప్రత్యక్ష ప్రదర్శన, చేతితో తయారు చేసిన కాగితం, పర్యావరణ-స్నేహపూర్వక అగర్ బత్తి, చేతితో తయారు చేసిన కాగితపు చెప్పులు, చమురు వెలికితీత మొదలైనవాటిని కూడా ఆమె చూశారు. స్వయం ఉపాధిని సృష్టించడంలో, గ్రామీణ ఆర్థిక వ్యవస్థను బలోపేతం చేయడంలో కెవిఐసి చొరవలను శ్రీమతి లేఖి ప్రశంసించారు.
ఖాదీ కి ప్రాచుర్యం కల్పించడం, ప్రోత్సహించడం ద్వారా దేశ నిర్మాణానికి దోహదపడాలని ఆమె ప్రజలకు విజ్ఞప్తి చేశారు. ఉద్బోధించారు. వివిధ ఖాదీ స్టాల్స్ నుంచి సిల్క్ చీరలు, తేనె వెనిగర్, చెక్క బొమ్మలను మంత్రి కొనుగోలు చేశారు. ఆమె చెక్క బొమ్మల కోసం బల్క్ ఆర్డర్ కూడా ఇచ్చారు.
మంత్రిమండలి
విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగం లో సహకారం కోసంభారతదేశ విజ్ఞాన శాస్త్రం మరియు సాంకేతిక విజ్ఞాన విభాగాని కి, సింగపూర్ వ్యాపారం మరియు పరిశ్రమలమంత్రిత్వ శాఖ కు మధ్య కుదిరిన ఒక అవగాహనపూర్వక ఒప్పంద పత్రానికి ఆమోదం తెలిపిన మంత్రిమండలి
విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణ ల రంగాల లో సహకారం కోసం భారతదేశ గణతంత్రానికి చెందిన విజ్ఞానశాస్త్రం మరియు సాంకేతిక విజ్ఞాన విభాగాని కి, సింగపూర్ కు చెందిన వ్యాపారం మరియు పరిశ్రమల మంత్రిత్వ శాఖ కు మధ్య కుదిరిన ఒక అవగాహనపూర్వక ఒప్పంద పత్రం  యొక్క వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశానికి తెలియపరచడమైంది. ఈ ఎమ్ఒయు పై 2022 ఫిబ్రవరి లో సంతకాలు అయ్యాయి.
ఈ ఎమ్ఒయు ఒక యంత్రాంగాన్ని అందిస్తుంది. ఆ యంత్రాంగం దీనికై ఒక ఇకోసిస్టమ్ ను రూపొందించడం లో సాయపడుతుంది. దీనిలో పరస్పర సహకారం అనే మాధ్యమం ద్వారా నూతన సాంకేతికత నిర్మాణం, సిబ్బంది కి శిక్షణ, ఐపి జనరేశన్ లకై ఉభయ దేశాల లోనూ నూతన ఆవిష్కరణ లను మరియు నవపారిశ్రామికత్వాన్ని ప్రోత్సహించవచ్చును.
ఈ సహకారం లో భాగం గా అమలుపరచేటటువంటి కార్యక్రమాల ద్వారా అందే నూతన జ్ఞానం మరియు సాంకేతికవిజ్ఞాన సంబంధి అభివృద్ధి అనేవి ‘ఆత్మనిర్భర్ భారత్’ కు వేగాన్ని అందిస్తాయి. ఈ ఎమ్ఒయు రెండు దేశాల లో కొత్త సాంకేతికత ను సృష్టించడానికి, సిబ్బంది కి శిక్షణ ను ఇవ్వడానికి, ఐపి జనరేశన్ కు దారితీసే విధం గా నూతన ఆవిష్కరణల కు, నవపారిశ్రామికత్వాని కి ప్రోత్సాహాన్ని అందించే ఒక ఇకోసిస్టమ్ ను స్థాపించేందుకు తగిన యంత్రాంగాన్ని అందజేస్తుంది. ఎమ్ఒయు లో పొందుపరచిన కార్యకలాపాల లో ఉత్పాదన సంబంధి అభివృద్ధి మరియు సాంకేతికత యొక్క ఆదాన ప్రదానం అనేవి భాగం గా ఉంటాయి. ఫలితం గా కొత్త వ్యాపార సంస్థల ఏర్పాటు కు మరియు ఉపాధి అవకాశాల కు ఆస్కారం ఉంటుంది.
ఈ అవగాహనపూర్వక ఒప్పంద పత్రం యొక్క ఉద్దేశ్యం భారతదేశాని కి మరియు సింగపూర్ కు మధ్య విజ్ఞానం, సాంకేతిక విజ్ఞానం మరియు నూతన ఆవిష్కరణ లలో సమానమైన ఆసక్తి ఉన్న రంగాల లో సహకారాన్ని ప్రోత్సహించడం, దానిని వికసింపచేయడమే కాక సౌకర్యవంతం గా తీర్చిదిద్దడమూ ను. పరస్పర హితం ముడిపడినటువంటి ఏ రంగం లో అయినా ఈ విధమైన సహకారానికి ప్రాధాన్యాన్ని ఇవ్వడం జరుగుతుంది; ఆ సహకారం అనేది ఈ కింద ప్రస్తావించిన రంగాల లో పరిశోధన, నూతన ఆవిష్కరణ మరియు సాంకేతికపరమైన వికాసం లో ప్రగతి ని ప్రోత్సహించగలిగేది గా ఉండాలి :
i. వ్యవసాయం, ఆహార సంబంధిత విజ్ఞానం మరియు సాంకేతిక విజ్ఞానం;
ii. అధునాతన తయారీ మరియు ఇంజీనియరింగ్;
iii. హరిత ఆర్థిక వ్యవస్థ, శక్తి, జలం, జలవాయు మరియు ప్రాకృతిక వనరులు;
iv. డేటా సైన్స్, కొత్త గా ఉనికి లోకి వస్తున్న సాంకేతికత లు;
v. అడ్వాన్స్ డ్ మెటీరియల్స్; ఇంకా
vi. ఆరోగ్యం మరియు బయోటెక్నాలజీ.
ఉమ్మడి హితం ముడిపడ్డ ఇతర రంగాల ను కూడా పరస్పర సమ్మతి తో చేర్చడం జరుగుతుంది.
ప్రధాన మంత్రి కార్యాలయం
ఆర్మీ డే సందర్భంగా సైనిక సిబ్బందికి ప్రధాని శుభాకాంక్షలు
ఆర్మీ డే సందర్భంగా ప్రధానమంత్రి శ్రీ నరేంద్ర మోదీ ఆర్మీ జవాన్లు, మాజీ సైనికులకు, వారి కుటుంబాలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
"ఆర్మీ డే సందర్భంగా, సైనిక సిబ్బందికి, మాజీ సైనికులకు, వారి కుటుంబాలకు శుభాకాంక్షలు తెలియజేస్తున్నాను. ప్రతి భారతీయుడు మన సైన్యాన్ని చూసి గర్వపడుతున్నాడు. వారికి సదా కృతజ్ఞతలమై ఉంటామని పేర్కొంటున్నారు. వారు వెయ్యి కళ్లతో కాపలా కాస్తూ మన దేశాన్ని సురక్షితంగా ఉంచుతున్నారు. సంక్షోభ సమయాల్లో వారి సేవలకు విస్తృత ప్రశంసలు అందుకుంటున్నారు" అని ప్రధానమంత్రి పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కరొనా వైరస్ను గుర్తించడానికి సిఎస్ఐఆర్-సిసిఎంబి వారు అభివృద్ధి చేసిన డ్రై స్వాబ్- ప్రత్యక్ష ఆర్టి-పిసిఆర్ పద్దతికి ఐసిఎంఆర్ వారి ఆమోదం
ఈ విధానంతో అదనపు వనరుల అవసరం లేకుండా ప్రస్తుతం ఉన్న వనరులతోనే పరీక్షలను రెండు నుండి మూడు రెట్లకు పెంచుకునే సామర్థ్యం.
సార్స్-కొవ్-2ను గుర్తించడానికి సిఎస్ఐఆర్ వారు చేస్తున్న పరిశోధనల్లో ఆ సంస్థవారి భాగమైన హైదరాబాద్లోని కేంద్ర కణసంబంధిత మరియు పరమాణు జీవశాస్త్ర పరిశోధనా సంస్థ ప్రయోగశాలలో అభివృద్ధి చేసిన సరళమైన మరియు త్వరితగతిన పనిచేయు డ్రై స్వాబ్- ప్రత్యక్ష ఆర్టి-పిసిఆర్ పద్దతికి ఐసిఎంఆర్ వారి ఆమోదం లభించింది. ప్రస్తుతం ఉన్న గోల్డ్ స్టాండర్డ్ ఆర్టి-పిసిర్ పద్దతిలో సరళమైన మార్పులతో, అదనంగా ఎటువంటి వనరుల అవసరం లేకుండానే ఈ పద్దతి ద్వారా పరీక్షల సంఖ్య రెండు నుండి మూడు రెట్లకు పెరిగే అవకాశం ఉంది. అన్ని విధాలుగా ఈ పద్దతిని పరీక్షించిన ఐసిఎంఆర్ ఈ పద్దతిలో అనుగుణ్యత 96.9% ఉండటం వలన మరియు తక్కువ ఖర్చుతో త్వరితంగా ఫలితాలు వస్తున్న తీరును గమనించి సిఎస్ఐఆర్-సిసిఎంబి వారి డ్రై స్వాబ్ పద్దతిని కరొనా వైరస్ పరీక్షలు నిర్వహించడానికి వినియోగించాలని సలహా ఇచ్చింది.
చిత్రం2: కరొనా వైరస్ పరీక్ష్ కొరకు ఆర్ఎన్ఏ సంగ్రహణం లేని డ్రై స్వాబ్ విధానం
సిఎస్ఐఆర్-సిసిఎంబి, హైదరాబాద్ వారు కొరొనా వైరస్ పరీక్షలను ఏప్రిల్ 2020 నుండి నిర్వహిస్తున్నారు. తెలంగాణాలోని ఆరోగ్య కార్యకర్తలతో పనిచేస్తున్న వీరు పరీక్షలు ఆలస్యం కావడానికి గల కొన్ని కారణాలను గుర్తించారు. కొవిడ్-19 వైరస్ పరీక్షలను త్వరితగతిన చేయడానికిగాను ఆర్ఎన్ఏ సంగ్రహణం లేని డ్రై స్వాబ్ పద్దతిని వీరు అభివృద్ధి చేసారు.
ప్రత్యేకించి ఈ డ్రై స్వాబ్-ప్రత్యక్ష ఆర్టి-పిసిఆర్ విధానంలో ముక్కులోని స్వాబ్ నమూనాలను పొడిదనంతో సేకరించి వాటిని తరలించడం వలన అవి బయటికి రావడం, వైరస్ను విస్తరించడాన్ని నిలువరించడం జరుగుతుంది. రెండవది ఆర్ఎన్ఏ సంగ్రహణం లేకపోవడం వలన ఐసిఎంఆర్ వారు సూచించిన కిట్ ద్వారా ప్రత్యక్ష ఆర్టి-పిసిఆర్ విధానంలో నమూనాల పరీక్ష నిర్వహించవచ్చు. ఆర్ఎన్ఏ సంగ్రహణాన్ని మినహాయించడం వలన సమయం ఆదా అవడంతోపాటు తక్కువ ఖర్చు సంప్రదాయ పద్దతిలో ప్రస్తతం ఉన్న శిక్షణ పొందిన మానవ వనరులతోనే, అదనపు వనరుల అవసరం లేకుండానే సమర్థవంతంగా రెండు నుండి మూడు రెట్లు నమూనాలను ఎక్కువగా పరీక్షించవచ్చు.
సిఎస్ఐఆర్ ప్రధాన సంచాలకులు డా. శేఖర్ సి మండే మాట్లాడుతూ నూతనంగా అభివృద్ధి చేసిన ఈ డ్రై స్వాబ్ ప్రత్యక్ష ఆర్టి-పిసిఆర్ విధానం తక్కువ ఖర్చుతో కూడినదని, క్రొత్త కిట్లు, మానవ వనరులు అవసరం లేకుండానే సులభంగా అమలు చేయగల విధానమని అన్నారు. ఈ విధానం వలన దేశంలో పరీక్షల సంఖ్యను పెంచడానికి ఇది ఎంతో ఉపయోగకరమని ఆయన అన్నారు.
అనంతరం సిసిఎంబి సంచాలకులు డా. రాకేశ్ మిశ్రా మాట్లాడుతూ “యాంత్రీకరణ విధానంతో కూడా సుమారు 500 నమూనాల ఆర్ఎన్ఏ సంగ్రహణానికి 4గంటల సమయం పడుతుంది. విటిఎం మరియు ఆర్ఎన్ఏల సేకరణ ఖర్చుతో కూడుకున్నదే కాక కరోనా వైరస్ పరీక్షలు నిర్వహించడానికి ఎక్కువ సమయం పడుతుందన్నారు. సాంకేతిక మార్పు వలన పరీక్షల్లో ఖర్చును తగ్గించి సంభావ్యతను 40-50% పెంచుతుందని” అన్నారు.
సిఎస్ఐఆర్-సిసిఎంబి వారి సవరించిన ఈ విధానం దేశంలోని ప్రముఖ సంస్థలైన సెంటర్ ఫర్ డిఎన్ఏ ఫింగర్ ప్రింట్స్ అండ్ డయాగ్నస్టిక్స్, ఐఐఎస్ఇఆర్- బెహ్రంపూర్, సిఎస్ఐఆర్-ఎన్ఇఇఆర్ఐ, పుణేలోని జిఎంసిహెచ్-గెనేపథ్, ఐజిజిఎంఎస్హెచ్ మరియు ఎంఏఎఫ్ఎస్యు, నాగపూర్ మరియు అపోలో హాస్పిటల్స్, హైదరాబాద్ వంటి ఆసుపత్రుల్లో ఉపయోగించడానికి నిశ్చయించారు. సవరించిన ఈ విధానం సిఎస్ఐఆర్-సిసిఎంబి వారి ప్రముఖ జర్నల్లో మరియు ప్రపంచలోని ఇతర ప్రఖ్యాత శాస్త్ర సాంకేతిక బృందాల వారి ప్రముఖ జర్నల్లో కూడా ప్రచురించబడింది.
ఆర్థిక మంత్రిత్వ శాఖ
జార్ఖండ్లో ఆదాయపు పన్ను శాఖ ద్వారా సోదాలు, స్వాధీనం చర్యలు
బొగ్గు వ్యాపారం/రవాణా, సివిల్ కాంట్రాక్టుల అమలు, ఇనుప ఖనిజం వెలికితీత, స్పాంజ్ ఐరన్ ఉత్పత్తి చేస్తున్న కొన్ని వ్యాపార సమూహాలపై ఆదాయపు పన్ను శాఖ నవంబర్న 4న సోదాలు నిర్వహించి, స్వాధీనం చర్య ప్రారంభించింది. ఈ సోదాలలో రాజకీయ నాయకులు ఇద్దరు వ్యక్తులు, వారి సహచరులు ఉన్నారు. రాంచీ, గొడ్డా, బెర్మో, దుమ్కా, జంషెడ్పూర్, చైబాసా, పాట్నా, గురుగ్రామ్, కోల్కతాలోని 50కి పైగా ప్రాంగణాల్లో సోదాలు జరిగాయి.
సెర్చ్ ఆపరేషన్ లో పెద్ద సంఖ్యలో నేరారోపణ పత్రాలు, డిజిటల్ సాక్ష్యాలను స్వాధీనం చేసుకున్నారు. . ఈ సాక్ష్యాల ప్రాథమిక విశ్లేషణ, ఈ సమూహాలు పన్ను ఎగవేతకు వివిధ పద్ధతులు అవలంబించాయి. వీటిలో ఖర్చుల ఎక్కువగా చూపడం, నగదు రూపంలో రుణాల లావాదేవీలు, నగదు రూపంలో చెల్లింపులు/రసీదులు, ఉత్పత్తిని తక్కువగా చూపడం వంటివి ఉన్నాయి. శోధనలో, స్థిరమైన ఆస్తులలో పెట్టుబడులు పెట్టినట్లు కూడా వెల్లడైంది. దీని సోర్స్ ని పూర్తిగా వివరించలేదు.
సివిల్ కాంట్రాక్టుల్లో నిమగ్నమైన గ్రూపుల్లో ఒకటి సాధారణ ఖాతా పుస్తకాలను నిర్వహించడం లేదని సెర్చ్ ఆపరేషన్ లో వెల్లడైంది. సంవత్సరం చివరిలో ముడిసరుకు కొనుగోలు/సబ్ కాంట్రాక్ట్ ఖర్చుల అసలైన లావాదేవీలలోకి ప్రవేశించడం ద్వారా ఈ గ్రూపు దాని ఖర్చులను పెంచింది. స్వాధీనం చేసుకున్న ఆధారాలు కూడా ఒప్పందాలను పొందేందుకు నగదు రూపంలో అక్రమ చెల్లింపులు జరిగాయని సూచిస్తున్నాయి.
బొగ్గు వ్యాపారం / ఇనుప ఖనిజం వెలికితీత మొదలైన లావాదేవీల విషయంలో, భారీ విలువ కలిగిన ఇనుప ఖనిజం, లెక్కలో చూపని స్టాక్ కనుగొన్నారు. ఇది ఇంకా లెక్కకు రాలేదు. షెల్ కంపెనీల ద్వారా లావాదేవీలను చేయడం ద్వారా అసురక్షిత రుణాలు, షేర్ క్యాపిటల్ రూపంలో తమ ఖాతాలో లేని డబ్బును కూడా ఈ గ్రూప్ ప్రవేశపెట్టింది. ఈ సమూహంతో అనుబంధించబడిన నిపుణులు తాము ఎటువంటి సహాయక పత్రాలను ధృవీకరించలేదని, తగిన శ్రద్ధ లేకుండా గ్రూప్ యొక్క అకౌంటెంట్ తయారు చేసిన ఆడిట్ నివేదికపై సంతకం చేశామని అంగీకరించారు.
సోదాల్లో రూ.2 కోట్లకు పైగా నగదు స్వాధీనం చేసుకున్నారు. మొత్తం 16 బ్యాంకు లాకర్లను నిలుపుదల చేశారు. ఇప్పటి వరకు జరిగిన సెర్చ్లలో రూ.100 కోట్లకు మించిన లెక్కల్లో లేని లావాదేవీలు/పెట్టుబడులు వెల్లడయ్యాయి.
తదుపరి దర్యాప్తు పురోగతిలో ఉంది .
ప్రధాన మంత్రి కార్యాలయం
బెంగళూరు లోని కెంపెగౌడ అంతర్జాతీయ విమానాశ్రయం లో రెండో టర్మినల్ ను ప్రారంభించిన ప్రధాన మంత్రి
బెంగళూరు లో గల కెంపెగౌడ అంతర్జాతీయ విమానాశ్రయం తాలూకు రెండవ టర్మినల్ ను ప్రధాన మంత్రి శ్రీ నరేంద్ర మోదీ ఈ రోజు న ప్రారంభించారు. విమానాశ్రయం అధికారుల తో ఆయన భేటీ అయ్యారు కూడాను. ఈ సందర్భం లో విమానాశ్రయం అధికారులు రెండో టర్మినల్ భవనం రూపురేఖల ను గురించి ప్రధాన మంత్రి కి వివరించారు. కెంపెగౌడ అంతర్జాతీయ విమానాశ్రయం లో ఎక్స్ పీరియన్స్ సెంటర్ లో సమకూర్చిన సదుపాయాల ను ఆయన పరిశీలించడం తో పాటు రెండో టర్మినల్ గుండా కలియదిరిగారు. రెండో టర్మినల్ ను గురించిన ఒక లఘు చిత్రాన్ని కూడా ప్రధాన మంత్రి వీక్షించారు.
ప్రధాన మంత్రి ఒక ట్వీట్ లో -
‘‘కెంపెగౌడ అంతర్జాతీయ విమానాశ్రయం లోని రెండో టర్మినల్ విమానాశ్రయం యొక్క సామర్థ్యాన్ని పెంపు చేయడం తో పాటు మరిన్ని సౌకర్యాల ను కూడా అందించనుంది. ఇది మన నగర స్వరూపాలను ఉన్నత శ్రేణి మౌలిక సదుపాయాల సహితం గా తీర్చిదిద్దాలన్న ఉద్దేశ్యం తో చేపట్టిన మా ప్రయాసల లో ఒక భాగం గా ఉన్నది. టర్మినల్ అత్యంత సుందరం గాను, ప్రయాణికుల కు సౌకర్యవంతమైంది గాను ఉంది. దీనిని ప్రారంభించినందుకు సంతోషిస్తున్నాను.’’ అని పేర్కొన్నారు.
పూర్వరంగం
బెంగళూరు లో దాదాపు ఐదు వేల కోట్ల రూపాయల వ్యయం తో కెంపెగౌడ అంతర్జాతీయ విమానాశ్రయం రెండో టర్మినల్ ను నిర్మించడమైంది. ప్రస్తుతం ఏడాది కి 2.5 కోట్ల మంది ప్రయాణికులు రాక పోక లు జరుపుతున్న విమానాశ్రయ సామర్థ్యం ఈ టర్మినల్ అందుబాటు లోకి వచ్చాక రెట్టింపై, సంవత్సరానికి 5-6 కోట్ల మంది ప్రయాణికుల కు అనువైంది గా ఉండగలదు.
ఉద్యానవన నగరమైన బెంగళూరు కు ఒక బహుమతి గా, ప్రయాణికుల కు ఒక ఉద్యానవనం లో నడచిన అనుభూతి ని ఇచ్చేదిగా ఈ రెండో టర్మినల్ ను రూపొందించడం జరిగింది. ప్రయాణికులు పది వేలకు పైగా చదరపు మీటర్ల పచ్చని గోడలు, వేలాడే తోట లు, ఆరుబయలు ఉద్యానవనాల గుండా సాగేందుకు వీలు ఉంది. ప్రాంగణం అంతటా వంద శాతం నవీకరణ యోగ్య ఇంధనాన్ని వినియోగించుకొనే అవకాశం ఉండడం తో ఈ విమానాశ్రయం ఇప్పటికే స్థిరత్వం లో ఒక గుర్తింపు ను తెచ్చుకొంది.
ఈ రెండో టర్మినల్ ను స్థిరత్వ సూత్రాల తో రూపొందించడం జరిగింది. స్థిరత్వం కోసం చేపట్టిన చర్యల ఆధారం గా, కార్యకలాపాల ను ప్రారంభించడానికి ముందే అమెరికా గ్రీన్ బిల్డింగ్ కౌన్సిల్  ద్వారా ప్రి సర్టిఫైడ్ ప్లాటినమ్ రేటింగు ను పొందిన ప్రపంచం లోని అతి పెద్ద టర్మినల్ గా ఈ రెండో టర్మినల్ నిలచింది. రెండో టర్మినల్ కోసం ఏర్పాటు చేసిన అన్ని కళాఖండాల ను ‘నవరస’ ఇతివృత్తం ఏకం చేస్తుంది. ఇక్కడ అమర్చిన కళాఖండాలు కర్నాటక వారసత్వం, సంస్కృతి లతో పాటు సువిశాల భారతీయ తత్వాన్ని కూడా ప్రతిబింబిస్తాయి.
మొత్తం మీద, రెండో టర్మినల్ రూపకల్పన, నిర్మాణం నాలుగు మార్గదర్శక సూత్రాల ద్వారా ప్రభావితమైంది. అవి ఏవేవంటే పచ్చని తోట లో టర్మినల్, స్థిరత్వం, సాంకేతికత, కళ మరియు సంస్కృతి అనేవే. రెండో టర్మినల్ ఆధునికమైంది అయినప్పటికీ ఈ అంశాల వల్ల ఈ టర్మినల్ ప్రకృతి తో మమేకమై, ప్రయాణికులందరికీ ‘ఒక చిరస్మరణీయమైన గమ్యం’ తాలూకు అనుభవాన్ని అందిస్తుంది.
ఈ సందర్భం లో ప్రధాన మంత్రి వెంట కర్నాటక ముఖ్యమంత్రి శ్రీ బసవరాజ్ బొమ్మై, కర్నాటక గవర్నరు శ్రీ థావర్ చంద్ గహ్ లోత్ మరియు కేంద్ర మంత్రి శ్రీ ప్రహ్లాద్ జోశి లు ఉన్నారు.
సమాచార, ప్రసార మంత్రిత్వ శాఖ
కే౦ద్ర సమాచార శాఖ, తెల౦గాణ అడిషనల్ డైరెక్టర్ జనరల్ గా టి.వి.కె. రెడ్డి
కే౦ద్ర సమాచార శాఖ  అదనపు డైరెక్టర్ జనరల్ గా 1990 బ్యాచ్ ఇండియన్ ఇన్ఫర్మేషన్ సర్వీస్ కు చెందిన శ్రీ తుమ్మ విజయ్కుమార్ రెడ్డి  ఈ రోజు పదవీ బాధ్యతలు స్వీకరించారు.
డి.ఏ.వి.పి, న్యూ ఢిల్లీ, అదనపు డైరక్టరు జనరల్ గా విధులు నిర్వహి౦చిన శ్రీ టి.వి.కె. రెడ్డి బదిలీ పై హైదరాబాద్ వచ్చారు. శ్రీ టి.వి.కె. రెడ్డి ‘రిజిస్ట్రార్ ఆఫ్ న్యూస్ పేపర్ ఫర్ ఇండియా’ హైదరాబాద్ కార్యాలయ అదనపు ప్రెస్ రిజిస్ట్రార్ గా కూడా వ్యవహరిస్తారు. అంతే కాకుండా సమాచార, ప్రసార మంత్రిత్వ శాఖలో నూతనంగా ఏర్పాటు చేసిన ‘రీజినల్ అవుట్ రీచ్ బ్యూరో’ కు అధిపతిగా కూడా ఆయన వ్యవహరిస్తారు. ‘క్షేత్ర ప్రచార విభాగం, దృశ్య, ప్రకటనల విభాగం, గేయ, నాటక విభాగాల’ను కలిపి రీజినల్ అవుట్ రీచ్ బ్యురో గా పిలవబడుతో౦ది. ‘కేంద్ర ప్రభుత్వ ప్రచురణల విభాగం’ కూడా అడిషనల్ డైరక్టర్ జనరల్ పరిధిలో పని చేస్తుంది.
శ్రీ టీవీకే రెడ్డి గత౦లో సమాచార- ప్రసార మ౦త్రిత్వ శాఖలోని పలు విభాగాలలో కీలక బాధ్యతలు నిర్వర్తి౦చారు. తన 27 స౦వత్సరాల సర్వీస్ కాల౦లో బి.ఓ.సి న్యూఢిల్లీ అదనపు డీజీగా, అసిస్టె౦ట్ రిజిస్ట్రార్ ఆఫ్ న్యూస్ పేపర్స్ , భారత ప్రభుత్వ౦, సెంట్రల్ బోర్డు ఆఫ్ ఫిల్మ్ సర్టిఫికేషన్ కి ప్రా౦తీయ అధికారిగా, క్షేత్ర ప్రచార విభాగం  డైరెక్టర్ గా, పత్రికా సమాచార కార్యాలయ౦, హైదరాబాద్ డైరెక్టర్ గా వివిధ హోదాల్లో శ్రీ టీవీకే రెడ్డి పనిచేశారు. పత్రికా సమాచార కార్యాలయ౦, విజయవాడ మొదటి డైరెక్టర్ గా, మొదటి ఏడీజీ గా పలు గ్రామీణ పాత్రికేయుల శిక్షణాకార్యాక్రమాలు  విజయవ౦త౦గా నిర్వహి౦చారు.
రహదారి రవాణా, హైవేల మంత్రిత్వ శాఖ
1 జనవరి,2020 నుంచి ఫాస్టాగ్లను తప్పనిసరి చేస్తున్నట్టు ప్రకటించిన గడ్కరీ
దేశంలోని అన్ని వాహనాలకు సంవత్సరం నుంచి ఫాస్టాగ్ను తప్పనిసరి చేస్తున్నట్టు కేంద్ర రోడ్డు రవాణా, హైవేలు, ఎంఎస్ ఎంఇల మంత్రి నితిన్ గడ్కరీ గురువారం ప్రకటించారు. దృశ్య మాధ్యమం ద్వారా జరిగిన ఒక కార్యక్రమాన్ని ఉద్దేశించి ప్రసంగిస్తూ, ఫాస్టాగ్ను 1 జనవరి, 2020 నుంచి అమలు చేస్తున్నట్టు చెప్పారు. దానివల్ల వినియోగదారులకు కలిగే లబ్ధి గురించి మాట్లాడుతూ, వాహనదారులు నగదు చెల్లింపుల కోసం టోల్ ప్లాజాల వద్ద ఆగాల్సిన పని ఉండదన్నారు. అలాగే అది ఇంధనాన్ని కూడా ఆదా చేస్తుందన్నారు.
ఫాస్టాగ్లను 2016వ సంవత్సరంలో నాలుగు బ్యాంకులు కలిసి ప్రారంభించి, ఒక లక్ష ఫాస్టాగ్ లను జారీ చేశాయన్నారు. ఈ సంఖ్య 2017లో ఏడు లక్షలకు చేరిందని, 2018 నాటికి 34 లక్షల ఫాస్టాగ్లు జారీ అయ్యాయని అన్నారు.
1 డిసెంబర్, 2017కు ముందు అమ్మిన ఎం, ఎన్ వర్గానికి చెందిన వాహనాలకు ఫాస్టాగ్ ను సిఎంవిఆర్, 1989కి చేసిన సవరణల ద్వారా 1 జనవరి, 2021 నుంచి తప్పనిసరి చేస్తూ కేంద్ర రోడ్డు రవాణా, హైవేల మంత్రిత్వ శాఖ ఈ ఏడాది నవంబర్ లో నోటిఫికేషన్ను జారీ చేసింది.
కేంద్ర మోటార్ వాహనాల నిబంధనలు, 1989 ప్రకారం 2017, డిసెంబర్ 1 నుంచి కొత్త నాలుగు చక్రవాహనాలు అన్నింటి నమోదుకు ఫాస్టాగ్ ను తప్పని చేశారు. దీనిని వాహన ఉత్పత్తిదారులు లేక వారి డీలర్లు సరఫరా చేస్తున్నారు. అలాగే, రవాణా వాహనాల ఫాస్టాగ్ ఫిట్మెంట్ తర్వాతనే ఫిటనెస్ సర్టిఫికెట్ ను రెన్యువల్ చేయడం తప్పనిసరి చేసింది. అలాగే, జాతీయ పర్మిట్ ఉన్న వాహనాలకు ఫాస్టాగ్ ఫిట్మెంట్ను 2019, అక్టోబర్ 1 నుంచి తప్పనిసరి చేసింది.
ఫార్మ్ 51  సవరణ ద్వారా 3వ పార్టీ బీమాను పొందే సమయంలో ప్రామాణికమైన ఫాస్టాగ్ ఉండటం తప్పనిసరి చేసింది. తద్వారా ఫాస్టాగ్ ఐడి వివరాలను సంగ్రహం చేయవచ్చు. ఇది 2021, ఏప్రిల్ 1 నుంచి అమలులోకి వస్తుంది.
టోల్ ప్లాజాల వద్ద ఫీజు చెల్లింపులు ఎలక్ర్టానిక్ పద్ధతి ద్వారా 100% చెల్లించి, ఫీ ప్లాజాల ద్వారా ఎటువంటి జాప్యం లేకుండా సాఫీగా చూసేందుకు ఈ నోటిఫికేషన్ ఒక ముందడుగని చెప్పవచ్చు. ప్లాజాల వద్ద ఎక్కువ సమయం వేచి చూడనవసరం లేకపోవడమే కాక ఇంధనాన్ని కూడా దీని వల్ల ఆదా చేయవచ్చు.
బహుళ మార్గాలు - భౌతిక ప్రాంతాలు, ఆన్ లైన్ పద్ధతి ద్వారా ఫాస్టాగ్ అందుబాటులోకి తీసుకువస్తున్నారు. తద్వారా పౌరులు తమ సౌలభ్యాన్ని బట్టి రానున్న రెండు నెలల్లో తమ వాహనాలకు వాటిని తగిలించుకోవచ్చు.
మంత్రిమండలి
సాధికార "టెక్నాలజీ గ్రూపు" ఏర్పాటు కు ఆమోదం తెలిపిన మంత్రిమండలి
సాధికార "టెక్నాలజీ గ్రూపు’’ ను ఏర్పాటు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
వివరణ
ప్రభుత్వ ప్రిన్సిపల్ అడ్వైజర్ అధ్యక్షత న 12 మంది సభ్యుల టెక్నాలజీ గ్రూపు ఏర్పాటు కు మంత్రిమండలి అనుమతిచ్చింది. ఆధునిక టెక్నాలజీల పై సకాలం లో సరైన విధాన పరమైన సలహాల ను ఇవ్వడం ఈ గ్రూపు యొక్క ప్రధాన బాధ్యత. టెక్నాలజీ మాపింగ్, టెక్నాలజీ ఉత్పత్తు లు, జాతీయ ప్రయోగశాలలు- ప్రభుత్వ ఆర్ & డి కేంద్రాల లో తయారుచేసిన ద్వంద్వ టెక్నాలజీ ల వాణిజ్యీకరణ, కొన్ని ప్రధాన టెక్నాలజీల ను దేశీయంగానే రూపొందించడం, టెక్నాలజీ అభివృద్ధి కి అవసరమైన ఆర్ & డి కార్యక్రమాల ఎంపిక లో కూడా ఈ గ్రూపు సహకారాన్ని అందిస్తుంది.
ప్రధాన ప్రభావం
ఆ టెక్నాలజీ గ్రూపు :-
ఎ. టెక్నాలజీ సరఫరా, టెక్నాలజీ సేకరణ వ్యూహాలు అభివృద్ధి చేయడానికి వీలుగా అత్యుత్తమ సలహాలు ఇస్తుంది.
బి. విధానం, వర్థమాన టెక్నాలజీ ల వినియోగం పై స్వంత టెక్నాలజీ ల అభివృద్ధి చేస్తుంది.
సి. ప్రభుత్వ రంగ సంస్థ లు, జాతీయ ప్రయోగ శాల లు, పరిశోధన సంస్థ లు అభివృద్ధి పరచే/ అభివృద్ధి పరచిన టెక్నాలజీ ల మనుగడ కు తగ్గ చర్యలు అమలయ్యేటట్టు చూస్తుంది.
అమలు వ్యూహం మరియు లక్ష్యాలు
టెక్నాలజీ గ్రూపు పని కి కీలకమైనటువంటి మూడు స్తంభాల లో :
- విధానపరమైన మద్దతు;
- సమీకరణ కు అవసరమైన మద్దతు; మరియు
- పరిశోధన, అభివృద్ధి ప్రతిపాదనల కు తోడ్పాటు లు
ఉన్నాయి.
టెక్నాలజీ గ్రూపు ఈ క్రింది కార్యాలకు పూచీ పడుతుంది :-
అన్ని రంగాల లో ఆర్థికాభివృద్ధి, దేశీయ పరిశ్రమ స్థిరమైన అభివృద్ధి కి దారి తీసే ఆధునిక సాంకేతికత లు రూపొందించడానికి అవసరమైన, సమర్థవంతమైన విధానాలు, వ్యూహాల రూపకల్పన;
- అన్ని రంగాల లో వర్థమాన సాంకేతికతల పై పరిశోధన కు అవసరమైన ప్రాధాన్యాలు, వ్యూహాల పై ప్రభుత్వాని కి సలహాలు అందించడం;
- దేశ వ్యాప్తం గా అందుబాటు లో ఉన్న, అభివృద్ధి చేయనున్న టెక్నాలజీ లు, టెక్నాలజీ ఉత్పత్తుల మ్యాపింగ్ ఎప్పటికప్పుడు నవీకరించడం, నిర్వహణ;
- ఎంపిక చేసిన ప్రధాన టెక్నాలజీ లు దేశీయంగానే తయారు చేసేందుకు అవసరమైన ప్రణాళిక రూపకల్పన;
- టెక్నాలజీ సరఫరాదారు, సమీకరణ వ్యూహాల పై ప్రభుత్వాని కి అవసరమైన సలహా ఇవ్వడం;
- డేటా సైన్స్, కృత్రిమ మేథ ల వంటి వర్థమాన టెక్నాలజీ ల వినియోగం, విధానాల పై సొంత నైపుణ్యాలు అభివృద్ధి చేసుకొనేందుకు అన్ని మంత్రిత్వ శాఖ లు, ప్రభుత్వ శాఖ లు, రాష్ట్ర ప్రభుత్వాల ను ప్రోత్సహించడం, ఆయా విభాగాల లో శిక్షణ, సామర్థ్యాల అభివృద్ధి కి సహకరించడం;
- విశ్వవిద్యాలయాలు, పరిశోధన సంస్థల తో సహకార, పరిశోధన భాగస్వామ్యాల ను ఏర్పాటు చేసుకోవడం ద్వారా ప్రభుత్వ రంగ సంస్థ లు, ప్రయోగశాల లు సుస్థిరమైన అభివృద్ధి ని సాధించేందుకు అవసరమైన విధానాల రూపకల్పన; మరియు
- పరిశోధన, అభివృద్ధి ప్రతిపాదనల కు అవసరం అయిన ప్రమాణాల మరియు ఉమ్మడి పదజాలం రూపకల్పన.
పూర్వరంగం
టెక్నాలజీ రంగం లో ప్రధానమైన అయిదు అంశాలు: ఎ. టెక్నాలజీ అభివృద్ధి కి పటిష్ఠమైన కేంద్రాల ఏర్పాటు విధానం; బి. పారిశ్రామికాభివృద్ధి సంపూర్ణంగా ఉండేందుకు దోహద పడే విధంగా అభివృద్ధి చేయవలసిన, అమలుపరుస్తున్న టెక్నాలజీల కు ప్రమాణాల నిర్దేశం. సి. పూర్తి స్థాయి లో వాణిజ్యీకరణ చేయని టెక్నాలజీ ల ద్వంద్వ వినియోగం డి. టెక్నాలజీ అభివృద్ధి ప్రయత్నాల తో అనుసంధానం కాని ఆర్ & డి కార్యక్రమాలు చేపట్టడం. ఇ. సమాజానికి, పారిశ్రామిక రంగం వినియోగానికి కూడా ప్రధానం అయిన టెక్నాలజీల మ్యాపింగ్. పైన పేర్కొన్న సమస్యల ను పరిష్కరించడం లో ఒక ప్రయత్నమే టెక్నాలజీ గ్రూపు ఏర్పాటు.(Visitor Counter : 144
గృహ నిర్మాణం మరియు పట్టణ వ్యవహారాల మంత్రిత్వ శాఖ
దేశవ్యాప్తంగా కోటికి పైగా ముఖ మాస్క్లను తయారు చేసిన స్వయం సహాయక బృందాలు
దేశవ్యాప్తంగా వివిధ స్వయం సహాయక బృందాలు  కోటికి పైగా ముఖ మాస్క్లను తయారు చేశాయి. కేంద్ర గృహ మరియు పట్టణాభివృద్ధి శాఖ యొక్క డీఏవై-ఎన్యుఎల్ఎం ప్రతిష్టాత్మక పథకంలో భాగంగా కోవిడ్ -19 తో పోరాటానికి ఎస్హెచ్జీలు చేస్తున్న నిర్విరామ
ప్రయత్నం, సానుకూల శక్తి మరియు కనబరిచిన ఐక్య సంకల్పాన్ని ఈ చర్య ప్రతిబింబిస్తోంది.
మిషన్ మద్దతుతో మహిళలు ఎలా సగర్వ పారిశ్రామికవేత్తలుగా ఎదిగి చూపారని ఈ గర్వించదగ్గ క్షణంలో తేల్చి చెబుతోంది. దేశంలో ఎస్హెచ్జీల మహిళలు కనబరుస్తున్న స్థితిస్థాపకత విధానం ఇతరులు తమ ప్రయత్నాలను మరింత శక్తితో ద్విగునీకృతం చేసే విధంగా ప్రేరేపిస్తోంది. నిజమైన అర్థంలో ఇది జీవితాలను పరిరక్షించడంలో మహిళా సాధికారతను ప్రతిబింబిస్తోంది.
ఎస్హెచ్జీ సభ్యులైన కొందరు మహిళల అభిప్రాయాలు..
శ్రీమతి శుభంగి చంద్రకాంత్ ధైగుడే సమృద్ధి ఏరియా లెవల్ ఫెడరేషన్  అధ్యక్షురాలు. ఆమె ఫోన్ ద్వారా ఆర్డర్లు సేకరించి మహారాష్ట్రలోని టిట్వాలాలోని తన ఇంటి వద్ద ఉంటూ ముఖ మాస్క్లను కుట్టారు. తాము మొత్తం 50000 మాస్క్లను తయారు చేశామని తెలిపింది. ఈ కార్యక్రమంలో శుభంగి చంద్రకాంత్తో పాటుగా మరో 45 మంది మహిళలు ముఖ మాస్క్ల తయారీ ప్రక్రియలో పాలుపంచుకున్నారు. కోవిడ్-19 వ్యాప్తి వంటి కఠిన సమయంలో దేశ ప్రజల ఆరోగ్యానికి ఉపయోగపడేలా ముఖ మాస్క్లను తయారు చేసి అందించడం ఎంతో సంతృప్తిగాను సగర్వంగా ఉందన్నట్టు ఆమె ప్రత్యేకమైన చిరునవ్వుతో వెల్లడించింది.
శ్రీమతి మీనూ ఝా
రాజస్థాన్ రాష్ట్రం కోటలోని సావర్ణి ఎస్హెచ్జీ సభ్యురాలైన శ్రీమతి మీనూ ఝా మాట్లాడుతూ, తాము వేసిన ఈ చిన్న అడుగు ఇతరులకు ఎంతో స్ఫూర్తిదాయకంగా నిలుస్తుందని తెలిపారు. దీనిని తాము ఊహించలేదని చెప్పారు. లాక్డౌన్ అమలులో ఉన్న ఈ సమయంలో కూడా ఈ పోరాటంలో సహకరించేందుకు వీలుగా ప్రత్యేక సామర్ధ్యం మనందరికీ ఉందని శ్రీమతి మీనూ ఝా పునరుద్ఘాటిస్తుంది.
అస్సోం రాష్ట్రపు నాగావ్ లోని రన్జూన్ స్వయం సహాయక బృందం సభ్యురాలైన శ్రీమతి రష్మీ మాట్లాడుతూ అస్సాంలో సాంప్రదాయ వస్త్రం మరియు గౌరవ చిహ్నమైన గామోచా నేడు ఆరోగ్యం, భద్రత మరియు పరిశుభ్రతలకు చిహ్నంగా మారిందని అన్నారు. ఈ సాంప్రదాయ వస్త్రాన్ని ఉపయోగించి ముసుగులు తయారు చేయడంలో తాము బిజీగా ఉన్నట్టు తెలిపారు.
జమ్ము కాశ్మీర్ రాష్ట్రం కతువాలోని ప్రాయాస్ స్వయం సహాయక బృందం సభ్యురాలైన శ్రీమతి ఉపేష్ అండోత్రా మాట్లాడుతూ త్రివర్ణం కలిగిన ముఖ మాస్క్లను తయారుచేయటాన్ని తాను గర్వ కారణంగా భావిస్తున్నామని తెలిపారు. .
ఆరోగ్య, కుటుంబ సంక్షేమ మంత్రిత్వ శాఖ
భారతదేశంలోని పారామెడికల్ వర్క్ఫోర్స్పై తాజా పరిస్థితి
అత్యవసర వైద్య సేవల కోసం మానవ వనరుల అభివృద్ధి, సెంట్రల్ సెక్టార్ స్కీమ్ కింద ఏకీకృతమైన వైద్యులు, నర్సులు, పారామెడికల్ల సామర్థ్యాన్ని పెంపొందించేలా చర్యలు
డాక్టర్లు, నర్సులు, పారామెడిక్స్ శిక్షణ కోసం నేషనల్ ఎమర్జెన్సీ లైఫ్ సపోర్ట్ 
మాడ్యూల్స్ అభివృద్ధి
అనుబంధ, ఆరోగ్య సంరక్షణ వృత్తుల కోసం సెంట్రల్ రెగ్యులేటరీ బాడీ ఏదీ లేనందున, అనుబంధ ఆరోగ్య సంరక్షణ నిపుణుల విద్య, సేవలను నియంత్రించడం కోసం 28 మార్చి, 2021న కేంద్ర ప్రభుత్వం నేషనల్ కమిషన్ ఫర్ అలైడ్ అండ్ హెల్త్కేర్ ప్రొఫెషన్స్  చట్టం, 2021ని అమలులోకి తెచ్చింది; ఏకరీతి ప్రమాణాలు, నాణ్యత హామీని నిర్ధారించడానికి అన్ని అనుబంధ ఆరోగ్య సంరక్షణ నిపుణుల నమోదు కోసం ప్రత్యక్ష జాతీయ, రాష్ట్ర రిజిస్టర్ల నిర్వహణ దీని పరిథిలో ఉంటాయి. వైద్యులు, నర్సులు, పారామెడిక్స్ల సామర్థ్యం పెంపుదల కోసం సెంట్రల్ సెక్టార్ స్కీమ్ కింద ఏర్పాటు చేయడం జరిగింది. అత్యవసర వైద్య సేవల కోసం మానవ వనరుల అభివృద్ధి, పారామెడికల్ సిబ్బంది మరియు అత్యవసర వైద్య సాంకేతిక నిపుణుల నైపుణ్యం-ఆధారిత శిక్షణ దీనిలో పొందుపరిచారు. జాతీయ ఆరోగ్య మిషన్ కింద ఆమోదించిన నిబంధనల ప్రకారం వైద్యులు, నర్సులు, పారామెడిక్స్కు శిక్షణ అందిస్తారు.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
భారత్లో సంక్షోభాన్ని తరిమికొట్టండి, కొవిడ్-19 మహమ్మారికి పరిష్కారానికి ఆన్లైన్ హాకాథాన్ను ప్రారంభించిన శ్రీ సంజయ్ ధోత్రే
కొవిడ్-19పై పోరాటాన్ని ఉధృతం చేయడమే లక్ష్యంగా ఈ హాకాథాన్
కొవిడ్-19 విశ్వమహమ్మారిపై పోరాటంలో భాగంగా ఈ సమస్యకు పరిష్కారం కోసం భారత్లో సంక్షోభాన్ని తరిమికొట్టండి అనే ఆన్లైన్ హాకాథాన్ను కేంద్రా ఎలక్ట్రానిక్స్ మరియు సాంకేతిక సమాచార, మానవాభివృద్ధి శాఖ సహాయ మంత్రి శ్రీ సంజయ్ ధోత్రే ప్రారంభించారు. ఇది ప్రపంచ వ్యాప్తంగా చేస్తున్న ప్రయత్నం, దీనికి ’హాక్ ఏ కాజ్-ఇండియా’ మరియు ’ఫిక్కి మహిళా సంస్థ పూణె’ వారు భారత్లో నిర్వహిస్తున్న ఈ కార్యక్రమానికి భారత ప్రభుత్వపు ఎలక్ట్రానిక్స్ మరియు ఐటి మంత్రిత్వ శాఖ వారు సహకారం అందిస్తున్నారు.
కొవిడ్-19పై పోరాటమే ఈ హాకాథాన్ లక్ష్యం కాగా ఈ కార్యక్రమంలో అమలుకు అనువైన పరిష్కారాలను అందించిన కొన్ని ఉత్తమ బృందాలు కొరొనా సంక్షోభ నివారణకు భారతదేశానికి మరియు ప్రపంచ ప్రజలకు సహాయం చేసినవారవుతారు. కొవిడ్ -19 ప్రపంచానికి అదే విధంగా పరిశ్రమలకు ఒక సవాలును విసిరిందన్నారు. ఈ క్లిష్ట సమయంలో అన్ని ప్రభుత్వాలు, పరిశ్రమలు మరియు ప్రజలు వ్యక్తిగతంగా అందరూ ఈ తమ వంతు సహకారాన్ని విరాళాలను అందించి తమ మానవత్వాన్ని చాటుకోవాలని ఆయన కోరారు.
ఈ పోరాటంలో మనం తప్పకుండా విజయం సాధిస్తామని మరియు దృఢమైన దేశంగా ఆవిర్భవిస్తామని, తప్పకుండా మానవత్వాన్ని వ్యాపింపజేస్తామని ఆయన ఆశాభావం వ్యక్తం చేసారు. కష్టాల్లోనే అవకాశాలు ఉంటాయన్న ఆల్బర్ట్ ఐన్స్టీన్ వాక్యాన్ని ఆయన గుర్తుచేసారు.
గౌరవ శ్రీ ప్రధాన మంత్రి శ్రీ నరేంద్ర మోడీ గారి నాయకత్వంలో భారత ప్రభుత్వంతోపాటు వివిధ సంస్థలు ప్రస్తుత విపత్కర పరిస్థితులను ఎదర్కొనడానికి తమ వంతు ప్రయత్నాలను చేస్తూ త్వరితగతిన తేరుకోవడాని ప్రయత్నాలను చేస్తున్నారు అని శ్రీ సంజయ్ ధోత్రే అన్నారు.
సామాజికి దూరం అవశ్యమైన ఈ తరుణంలో డిజిటల్ పరిష్కారాలు మరియు ఉత్పత్తులు ప్రజలును చేరుకోవడం వలన ఆర్థిక స్థిరత్వాన్ని కూడా త్వరలోనే సాధించగలమన్న నమ్మకముందని ఆయన పేర్కొన్నారు. కొవిడ్-19 పరిష్కారానికి ఈ హాక్ ది క్రిసిస్ –ఇండియా హాకాథాన్ను ప్రారంభించడం తనకు లభించిన గౌరవమన్నారు. ఇది ప్రపంచ ప్రయత్నమని దీని మన దేశం తరపున ప్రభుత్వం మరియు వివిధ సంస్థల సహకారం ఉందన్నారు.
ఈ హాకాథాన్ ప్రారంభించిన 48 గంటల్లోనే భారత్, ఈస్టోనియా మరియు ఫిన్లాండ్ దేశాల నుండి సుమారు 2000 బృందాలు మరియు 15000 మంది నిపుణులు తాము తయారుచేసిన నమూనాలను ప్రదర్శించారు. రానున్న వారాల్లో భారత్ నుండి ఉత్తమమైన బృందాలు ’హాక్ ది క్రిసిస్-వరల్డ్’ అనే ప్రపంచ హాకాథాన్లో పాలుపంచుకుంటాయని మంత్రి తెలిపారు. ప్రపంచం ఇప్పటి వరకు ఏన్నో సంక్షోభాలను తట్టుకొందని ప్రస్తుతం ఈ కొవిడ్ సంక్షోభాన్ని కూడా తట్టుకుని నిలబడి దీనిని ఒక అవకాశంగా మలచుకుంటుందని నిశ్చయంగా తెలిపారు. ఈ హాకాథాన్లో పాల్గొంటున్న అన్ని బృందాలకు శుభాకాంక్షలు తెలిపారు, క్రొత్త ఆలోచనలతో ఈ మహమ్మారికి తగిన పరిష్కారాన్ని కనుగొనాలని మరియు అందరూ సురక్షితంగా ఉండాలని శ్రీ సంజయ్ ధోత్రే కోరారు.
(Visitor Counter : 156